**2016ko Ekintza Humanitarioaren Deialdia**

**Estrategia markoen linea (EHE)**

**Laburpena**

Deialdiaren betekizunak egiaztatzeko, formularioaren honako informazio hau bete eta/edo honako dokumentazio hau aurkeztu behar da:

**Entitateak**

* **Entitate eskatzailea**

Eskakizunak**:**

* Eskaera sinatzen duen pertsonak ordezkatzeko ahalordea izatea.

Pertsona fisiko batek sinatutako eskaera elektronikoaren edo eskaera presentzialaren kasuan (ordezkarien erregistroan inskribatuta egon ezean edota aurretik GLEAri eman izan ezean), legezko ordezkaritzaren egiaztagiriaren kopia sinplea aurkeztu behar da, ereduaren\* arabera.

* Behar bezala eratuta egotea, eskaera aurkezteko eguna baino bi urte lehenago (7a art.).

Osatu informazioa eskaeran. GLEAk ofizioz egiaztatuko ditu datuak.

* Estatutuen helburua: herrialde pobretuak garatzeko eta/edo hondamendiek eragindako pertsonei laguntzeko ekintzak gauzatzea (7b. art.).

Osatu informazioa eskaeran.

* Irabazteko asmorik ez edukitzea (7c. art.).

GLEAk ofizioz egiaztatuko ditu datuak.

* EAEn egoitza nagusia edo ordezkaritza iraunkorra edukitzea (7d. art.).

Osatu informazioa eskaeran.

* Diru-laguntza lortzeko ezgaitzen duen zigor penalik edo administratiborik ez edukitzea (7e. art.).

Osatu informazioa eskaeran.

* Zerga-betebeharretan eta Gizarte Segurantzarekikoetan eguneraturik egotea (7f. art.).

Osatu informazioa eskaeran. GLEAk ofizioz egiaztatuko ditu datuak.

* Ekintza humanitarioko Plan Estrategiko bat edukitzea, edo bestela, 21.2. artikuluan aurreikusitako baldintzak betetzea.

Osatu informazioa eskaeran, eta erantsi dokumentua (Erakunde eskatzaileari buruzko eranskinak).

* Partzuergoa bada: entitate bakoitzak adierazitako baldintzak bete beharko ditu, Ekintza humanitarioko Plan Estrategikoarena eta egoitza edo delegazioa Euskadin edukitzearena salbu. Betekizun horiek, entitate batek bakarrik betetzen baditu, nahikoa izango da. Horretaz gain, hitzarmen bat aurkeztuko dute (22. art.).

Osatu informazioa eskaeran, eta erantsi hitzarmena, ereduaren\* arabera.

* **Tokiko entitatea**

Eskakizunak:

* Nortasun juridikoa edukitzea, eskaera aurkezten den egunaren baino urtebete lehenagotik gutxienez (10a. art.).

Osatu informazioa eskaeran. GLEAk ofizioz egiaztatuko ditu datuak.

* Diru-laguntza lortzeko ezgaitzen duen zigor penalik edo administratiborik ez edukitzea (10b. art.).

Osatu informazioa eskaeran.

* Zerga-betebeharretan eta Gizarte Segurantzarekikoetan eguneraturik egotea (10c. art.).

Osatu informazioa eskaeran.

* Partzuergoa bada: entitate bakoitzak aurreko artikuluan adierazten diren baldintzak bete beharko ditu. Horretaz gain, hitzarmen bat aurkeztuko dute (11. art.).

Osatu informazioa eskaeran, eta erantsi hitzarmena, ereduaren\* arabera.

**Proiektuek bete beharreko baldintzak**

* Tokiko entitate baten bitartez egitea (23a. art.).

Osatu informazioa eskaeran.

* Plan estrategikora edo entitate eskatzailearen estatutuetan adierazitako printzipio eta helburuetara egokitzen den proiektu bat edo, gehienez ere, bi barnean hartzea (23b. art.).

Osatu informazioa eskaeran.

* Dagokion aurrekontu-ekiltadiaren barnean hastea (23d. art.).

Osatu informazioa eskaeran.

* Gehieneko iraupena: 24 hilabete, 6 hilabete luzagarria (23.d. art.).

Osatu informazioa eskaeran.

* Diru-laguntza: 500.000 € gutxienez eta 800.000 € gehienez (23e. art.).

Osatu informazioa eskaeran eta aurrekontuan, ereduaren\* arabera.

* Printzipio humanitarioak errespetatzea (23f. eta 26e. art.).

Osatu informazioa proposamen teknikoan, ereduaren\* arabera.

* Izaera soziokulturala behar beste kontuan hartzea (23g. art.).

Osatu informazioa proposamen teknikoan, ereduaren\* arabera.

* Genero ikuspegia (23h. art. y 26d. art.).

Osatu informazioa proposamen teknikoan, ereduaren\* arabera.

* Ingurumenean kalterik ez eragiteko neurriak hartzea (23i. art. y 26g. art.).

Osatu informazioa proposamen teknikoan, ereduaren\* arabera.

* Giza Eskubideak babestea (26f. art.).

Osatu informazioa proposamen teknikoan, ereduaren\* arabera.

* Koherentzia eta egokitasuna: hondamendiek eragindako pertsonei bizitza salbatzera, haien sufrimendua arintzera eta giza eskubideak babestera zuzendutako ekintzak izatea ( 26a. art. eta 26b. art.).

Osatu informazioa proposamen teknikoan, ereduaren\* arabera.

* Adierazle kuantitatiboak-kualitatiboak izatea (26c. art.).

Osatu informazioa proposamen teknikoan, ereduaren\* arabera.

* Aurrekontu-eskakizunak betetzeko egiaztagiriak:

1. Proformako fakturak (37. art.) eta balorizazioen egiaztatzeko dokumentuak (40. art.).
2. Atzerriratutako langileei buruzko azalpen memoria (34.5. art.).
3. Ordainagirien erabileraren azalpen memoria (38. art.).

Erantsi informazioa bidezko eranskinetan (proformako fakturei eta balorizazioei buruzko eranskina, atzerrian diren langileen memoriari buruzko eranskina, ordainagirien erabileraren memoriari buruzko eranskina).

\* Ereduak honako webgune hauetan daude: <https://euskadi.eus> eta www.elankidetza.euskadi.eus

Eskatutako dokumentuekin batera, bidezkotzat hartzen den dokumentazio guztia aurkez daiteke balioets dadin, honela ordenatuta:

* Erakunde eskatzaileari buruzko eranskinak. Erakunde eskatzaileari buruzko dokumentazioa txertatu behar da atal honetan (plan estrategikoa, genero-berdintasunaren aldeko plana, ekintza humanitarioko plan estrategikoa/egiteko konpromisoa).
* Tokiko erakundeari buruzko eranskinak. Tokiko erakundeari buruzko dokumentazioa txertatu behar da atal honetan (plan estrategikoa, genero-berdintasunaren aldeko plana).
* Aurrekariei, testuinguruari eta justifikazioari buruzko eranskinak. Aurrekariei, testuinguruari eta justifikazioari buruzko dokumentazioa txertatu behar da atal honetan (diagnostikoak, ahulezien eta ahalmenen azterketak, planak, estrategiak, mapak…).
* Matrizeari eta kronogramari buruzko eranskinak.
* Bideragarritasunari eta jasangarritasunari buruzko eranskinak. Bideragarritasun teknikoa eta erakunde-arlokoa egiaztatzen duen dokumentazioa txertatu behar da atal honetan (CVa, kontratazioei, materialei eta metodologiei buruzko erreferentzia-terminoak, azterlanak, azterketak, planoak, segurtasun-protokoloak, lizentziak, abalak, koordinazio-mekanismoak eta abar).

**Eskatutako dokumentazioaren inguruko berritasunak**

* Erakunde eskatzailearen estatutuak. Ez da kopiarik behar.

Eskaeraren “Erantzukizunpeko adierazpenak” atalean, bere estatutuek herrialde pobreak garatzera eta/edo hondamendiek kaltetutako pertsonei laguntzera bideratutako ekintzak egiteko aukera jasotzen dutela adierazi du erakunde eskatzaileak *finantzaketa-ildo iraunkorrean; esparru-estrategien ildoan* adierazi duenez, berriz, bere estatutuek espresuki jasotzen dute herrialde pobreak garatzera, krisi humanitarioek kaltetutako pertsonei laguntzera edo horiek babestera eta/edo Nazioarteko Zuzenbide Humanitarioa defendatzera bideratutako ekintzak egiteko aukera.

* Legezko ordezkaritzaren egiaztapena. Honako kasu hauetan ez da kopiarik behar:
  + Erakunde eskatzailearen txartelarekin elektronikoki sinatutako eskaerak.
  + Erakundea ordezkatzen duen pertsonaren txartel pertsonalarekin elektronikoki sinatutako eskaerak, edota zuzenean aurkeztutako eskaerak (legezko ordezkaria Eusko Jaurlaritzaren ordezkarien erregistroan inskribatuta badago edo GLEAri ordezkaritza-ahalordearen kopia aurkeztu badio).
* EAEko bidezko erregistroan egindako inskripzioa. Ez da kopiarik behar.

Eskaeraren “Erantzukizunpeko adierazpenak” atalean, erakunde eskatzaileak erroldan edo erregistroan inskribatu izana egiaztatzen du, eta dagokion koadroan jasota dago (herrialdea, zenbakia eta data). GLEAk datuak egiaztatuko ditu, eta, zalantzarik izanez gero, inskripzioaren kopia sinplea eskatu ahal izango du.

* Erakunde eskatzailearen identifikazio fiskaleko zenbakiaren (IFZ) txartela. Ez da kopiarik behar.

GLEAk ofizioz egiaztatuko ditu datuak.

* Tokiko erakundearen estatutuak. Ez da kopiarik behar.
* Tokiko erakundea ordezkatzen duen pertsonaren ahalordea. Ez da kopiarik behar.
* Tokiko erakundeak bidezko erregistroan egindako inskripzioa. Ez da kopiarik behar.

Eskaeraren “Erantzukizunpeko adierazpenak” atalean, erakunde eskatzaileak tokiko erakundea erroldan edo erregistroan inskribatu izana egiaztatzen du, eta dagokion koadroan jasota dago (herrialdea, zenbakia eta data). GLEAk datuak egiaztatuko ditu, eta, zalantzarik izanez gero, inskripzioaren kopia sinplea eskatu ahal izango du. Herrialdeko zirkunstantzien ondoriozko ezintasun juridiko edo politikoaren kasuan, koadroaren eremu guztietan “Ez da bidezkoa” adieraziko da, eta tokiko erakundearen esperientzia eta jarduera bermatuko duen informazioa erantsiko da (tokiko erakundeari buruzko eranskinean).

* Genero-berdintasunaren aldeko Plan Estrategikoa. Ez da kopiarik behar.

Ez da betekizuna, baina erantsi beharra dago, balioesteko.

* Erakunde eskatzailearen EAEko ordezkaritza iraunkorrari buruzko memoria. Ez da memoriarik behar.

Formularioan, EAEko ordezkaritza iraunkorrari buruzko informazioa eskatzen da, erakunde eskatzaileak EAEn egitura esanguratsua eta sozietate-oinarria dituela eta 31/2008 Dekretuaren 7.d) artikuluan aurreikusitakoa betetzen duela egiaztatzeko.

* Erakunde eskatzaileak lekuan bertan duen ordezkaritzari buruzko memoria. Ez da memoriarik behar.

Formularioan, erakundeak lekuan bertan duen ordezkaritzaren zereginari buruzko informazioa eskatzen da, 9.b) eta 23.a) artikuluetan aurreikusi bezala proiektua toki-erakunde baten bitartez egiten dela egiaztatzeko.

* Proiektuaren kokapena zehazten duen mapa. Ez da kopiarik behar.

Ez da betekizun bat, baina GLEAk dokumentazio osagarri gisa eska dezake.

* Proiektuaren Plangintza Matrizea. Ez da kopiarik behar.

Ez da betekizun bat, baina GLEAk dokumentazio osagarri gisa eska dezake.

OHARRA: Prozesuaren edozein unetan, GLEAk ofizioz jatorrizko dokumentazioa eskatu ahal izango du diru-laguntza emateko. Hortaz, eskuragarri egon beharko du erakunde eskatzailearen artxiboetan.

**Merezimenduetarako dokumentazioari buruzko berrikuntzak**

* Erakunde eskatzailearen esperientzia. Ez da Excel batean aurkeztuko, baizik eta informazioa formularioan txertatuko da.
* Tokiko erakundearen esperientzia. Ez da Excel batean aurkeztuko, baizik eta informazioa formularioan txertatuko da.

**Aurrekontuko zuzkidura**

2.000.000 €

**Aplikatu beharreko araudia**

EBAZPENA, 2016eko apirilaren 27koa, Kanpo Harremanetarako idazkari nagusiarena, 2016an garapenerako lankidetzaren kontura gauzatuko diren ekintza humanitarioetarako laguntzak emateko deialdia egiteko (maiatzak 4ko EHAA, X zenbakia).

31/2008 DEKRETUA, otsailaren 19koa, Garapenerako Lankidetzaren kargurako ekintza humanitarioentzako laguntzak arautzen dituena (otsailak 27ko EHAA, 41 zenbakia).